As cortz pasoron una concordia entre a Reyal Audiencia y o tribunal d'a Enquesición, pa resolver os conflictos de competencia entre os dos. Tamién se reguloron as competencias y sueldos d'os funcionarios d'o reino, s'actualizoron os fueros y s'aumentó a presión fiscal con a fin de financiar un continchent de 2000 soldaus a o servicio d'o rei, muito menos d'o que o rei heba requiesto en primeras. Se tornó a demandar que os oficios y beneficios d'o reino nomás s'atorgaran a personas naturals d'o reino, y que os consellos reyals incluyisen a o menos un representant aragonés.